Ավստրիական փոստը Կրետե կղզում

Ավստրիական փոստը Կրետե կղզում,  ավստրիական փոստային ծառայություն, որը պատկանել է Ավստրիային և գործել հունական ամենամեծ կղզու՝ Կրետեի մի քանի խոշոր քաղաքներում 1845 թվականից մինչև 1914 թվականը

Փոստի զարգացում 
Մի շարք այլ պետությունների շարքում Ավստրո-Հունգարական կայսրությունը ունեցել է սեփական փոստային բաժանմունքները Կրետե կղզում 19-րդ դարի կեսերից մինչև 20-րդ դարի սկիզբը։ Առաջին փոստային բաժանմունքը բացվել է 1845 թվականին, իսկ 1858 թվականին սկսել են գործել ևս երկու բաժանմունք։

Այլ տվյալների համաձայն՝ Հանիա, Հերակլիոն և Ռեթիմնո քաղաքներում գործել է երեք փոստային բաժանմունք 1890 թվականից մինչև 1914 թվականը, որոնք փոխարինել էին «Ավստրիական Լլոյդ» ընկերության լաստանավային և 1837 թվականից գործող ավստրիական ապշտոնական գործակալության բաժանմունքներին։

Փոստային նամականիշների թողարկումներ 

Փոստային ծառայությունների համար որպես վճարման միջոց ավստրիական բաժանմունքներում օգտագործվում էին Ավստրիայի փոստային նամականիշեր, որոնք ունեին տարբեր արժույթներով անվանական արժեքներ՝ Լոմբարդո-Վենեցիական թագավորությունում սալդո, Թուրքիայում փարա և կուրուշ, Ֆրանսիայում սանտիմ և ֆրանկ։ Հազվադեպ օգտագործվում էին ավստրիական սովորական նամականիշեր առանց անվանական արժեքի նշման։

Բազմաթիվ ֆիլատելիստներ և համացուցակներ ավանդաբար հղում էին կատարում միայն ֆրանսիական արժույթի անվանական արժեքի նշումով, ինչպես օրինակ «Ավստրիական փոստային բաժանմունքները Կրետեյում»՝ առանձնացնելով դրանք թուրքական արժույթի անվանական արժեքի նշումով նամականիշերից, որոնք համարվում էին «Օսմանյան կայսրությունում ավստրիական փոստի գործունեություն»։ Սակայն երկու արժույթների անվանական արժեքներով փոստային նամականիշերը առկա էին շրջանառության մեջ ինչպես Կրետեի փոստային բաժանմունքներում, այնպես էլ ավստրիական փոստի՝ Օսմանյան կայսրության տարածքում գտնվող շատ այլ բաժանմունքներում։

Ֆրանսիական արժույթի անվանական արժեքով փոստային նամականիշերը առաջին անգամ թողարկվել են 1903 թվականին։ Այդպիսի փոստային նամականիշերի վերջին շարքը լույս է տեսել 1908 թվականին։ Այդ հուշանմուշների վրա պատկերված նկարները նման էին Ավստրո-Հունգարական կայսրության Ֆրանց Յոզեֆ I կայսեր գահակալման 60 ամյակի կապակցությամբ թողարկված ավստրիական նամականիշերին։

Լ.Լ.Լեպեշինի տվյալների համաձայն՝ 1903-1914 թվականների ընթացքում թողարկվել է ընդհանուր առմամբ 24 տեսակի փոստային նամականիշ։ «Սքոթ» համացուցակում նշված է 22 փոստային նամականիշ (առանց տարատեսակները հաշվի առնելով)։

Տես նաև 

 Ավստրիայի փոստի և փոստային նամականիշների պատմություն
 Ավստրիական փոստը Լիխտենշտայնում
 Ավստրիական փոստն Օսմանյան կայսրությունում
 Ավստրիական փոստային-հեռախոսային թանգարան
 Աուստրիա Նետո համացուցակ

Ծանոթագրություններ

Արտաքին հղումներ 
 Rossiter, Stuart; Fowler, John & Wellsted, Raife. Crete 1871—1914. Greece. Stamp Atlas. Sandafayre Stamp Auctions.
 Austro-Hungarian Post Offices in the Turkish Empire . Country List. All World Stamps Catalogue sponsored by Stanley Gibbons.
 Crete (Austro-Hungarian Post Offices) . A—Z of postal authorities. Encyclopaedia of Postal History. Stampsite: The Encyclopaedia of Postal Authorities; BlackJack.

Ավստրիայի փոստ
Ավստրիայի փոստային նամականիշներ
Փոստի պատմություն ըստ երկրների
Կրետե կղզու փոստ
Հունաստանի փոստի պատմություն